Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: (1992. évi LXIII. törvény a személyes adatok
Paragraph Index: 1240

5. Az érintettek csoportja(i) 1999/18/II. szám KITÖLTÉSI ÚTMUTATÓ az Adatvédelmi Nyilvántartásba bejelentkezés Adatlapjához A bejelentés az Adatlap fénymásolt példányain, vagy külön lapon az Adatlap rovatainak feltüntetésével, a tizedes számok jelölésével történhet. Kérjük, hogy a rovatokat nyomtatott betűvel vagy géppel töltse ki. Egy adatkezelő minden adatkezelését külön adatlapon kell bejelenteni! Egy adatkezelésen belül minden adatfeldolgozó (2. pont), minden felvett (3. pont) és továbbított adatfajta (4. pont), valamint minden érintett csoport (5. pont) bejelentése céljából a vonatkozó rovat kitöltését a szükséges számban meg kell ismételni. A 2., 3., 4., ill. 5. pontok alatti összetartozó rovatokat tehát annyiszor kell fénymásolni (vagy külön lapon megismételni), ahány adatfeldolgozó, felvett, továbbított adatfajta, ill. érintett csoport van a szóban forgó adatkezelésen belül. A felvett, ill. a továbbított adatfajták bejelentésénél a 3.1, ill. a 4.1 pontoknál egy közös rovatban sorolhatók fel azok az adatfajták, amelyeknek a 3.2-től 3.5-ig, ill. a 4.2-től 4.5-ig kitöltendő összes jellemzője azonos. Az egy adatkezeléshez tartozó, megismételt rovatokat tartalmazó lapokon kérjük feltüntetni az adatkezelés elnevezését és az összetartozó lapokat összefűzni.

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes